**Hasznos információk, gyakori kérdések az R29 adatszolgáltatással kapcsolatban**

1. **Hasznos információk**
2. **Jelentési kötelezettség megállapítása:** az R29-es (Tőkebefektetések éves adatszolgáltatása) jelentésre vonatkozó adatszolgáltatási kötelezettség értékhatárhoz kötött, azaz az adatszolgáltatónak saját magának kell megállapítania a jelentési kötelezettséget a **41/2020. (XI. 18.) számú rendelet** 1. számú mellékletében foglalt értékhatárok alapján.

A fenti rendelet alapján az R29 jelű adatszolgáltatást **azoknak a gazdasági szervezeteknek kell kitölteniük, akik** az alábbi feltételek közül legalább az egyiknek megfelelnek:

* rendelkeznek **vállalatcsoportba tartozó külföldi befektetővel/befektetőkkel[[1]](#footnote-1) és a külföldi befektető(k)re jutó saját tőke összege** a tárgyév (2021) vagy a tárgyévet megelőző év (2020) fordulónapján **eléri a** **800 millió Ft-ot;**
* rendelkeznek **vállalatcsoportba tartozó külföldi befektetővel és a külföldi befektetőre jutó saját tőke összege** a tárgyév (2021) vagy a tárgyévet megelőző év (2020) fordulónapján **kisebb, mint -800 millió Ft;**
* **vállalatcsoportba tartozó egy vagy több külföldi vállalkozás jegyzett tőkéjében szavazati joggal /vagy külföldi fiókteleppel rendelkeznek, és ezen részesedések együttes értéke vagy a fiókteleppel szemben fennálló nettó követelésállomány** (nem az anno átadott vagyon) értéke a tárgyév (2021) vagy a tárgyévet megelőző év (2020) fordulónapján **eléri a 10 millió Ft-ot.**

1. **Határidő: 2022. június 30.**

Amennyiben erre a határidőre még nem áll rendelkezésre a végleges beszámoló, kérjük az adatszolgáltatást a legjobb **becsült adatok** alapján határidőre teljesíteni.

1. **Adatszolgáltatások beküldése** MNB elektronikus adatbefogadó rendszerén, az **ERA keretrendszerben elérhető STEFI rendszer Adatszolgáltatás szolgáltatásán keresztül** teljesíthető: <https://era.mnb.hu/ERA.WEB/>

* Regisztrációt segítő információk: <https://era.mnb.hu/ERA.WEB/contents/tajekoztatas_20171229>

<https://www.mnb.hu/letoltes/stefi-regisztracios-informaciok.pdf>

* STEFI rendszer használatát segítő oktatófilmek:

<https://www.mnb.hu/statisztika/informaciok-adatszolgaltatoknak/stefi/e-learning-oktatoanyagok-mp4>

* STEFI felhasználói kézikönyv: <https://www.mnb.hu/statisztika/informaciok-adatszolgaltatoknak/stefi/kezikonyv>

1. **Jelentések elkészítése, beküldése:** a jelentések elkészítése kétféle módon is történhet:

* STEFI rendszerben történő online táblában való rögzítéssel, vagy Excel tábla feltöltésével: <https://www.mnb.hu/letoltes/jelentes-bekuldese-excel-fajlbol.docx>

1. **Kitöltést segítő anyagok:**

Kitöltési útmutató: <https://fma.mnb.hu/letoltes/r29-kitoltesi-2021.doc>

Módszertani segédlet: <https://fma.mnb.hu/letoltes/r29-modszertani-segedlet-2021-1.docx>

Lábjegyzetes tábla: <https://fma.mnb.hu/letoltes/r29-tabla-labjegyzetes-2021.xlsx>

1. **A kitöltés során kérjük figyeljen az alábbiakra:**

* A **2021-ben lezárult üzleti évről** kell adatot szolgáltatni, minden adat **ezerben** jelentendő (az eltérő üzleti évet a TRE táblában kell jelezni a mérlegfordulónappal, pl. 20200331 és 20210331).
* TEA1 tábla: a külföldi tulajdonos százalékos szavazati jogát **tizedesponttal, 2 tizedessel** kell beírni (pl. 100.00, 85.16, 0.00 stb.), az új külföldi tulajdonos(oka)t az R01 eseti adatszolgáltatásban kérjük jelenteni (vonatkozási idő a partner érvényességi időszakának eleje!).
* TEA2 tábla: 10. soron a sajáttőke adatot Önnek kell beírni, a TEA2 tábla tárgyévet megelőző évi adatait a 2021-es beszámoló szerint kell kitölteni, a 09. soron az **adózott eredmény** szerepeljen.
* R29 TEA2 külföldi befektetőre jutó **jegyzett tőke változás** = érintett R02/R12 adatszolgáltatás TB01 tábla **nem JTNE** (hanem pl. PENZ stb.) kódon jelentett forgalmak összege. Ha a tőketartalék változott, akkor a JTNE (jegyzett tőkét nem érintő kódon) jelentendő az érintett R02/R12 jelentés TB01 táblájában.
* TEA3 tábla:
  + a **03. soron** a **2021-ben zárult üzleti év során** jóváhagyott osztalékot (azonos a 2020-as R29 TEA3 04. során jelentett adattal),
  + a **04. soron** a 2021-es üzleti év után, **2022-ben** jóváhagyott osztalékot kell feltüntetni (havi adatszolgáltatóknál R02/R03, negyedéveseknél R12/R13 adatszolgáltatás TB08 táblájában is jelentendő a jóváhagyás időszakában).
* TEA4 tábla: előjelhelyesen kell kitölteni és be kell írni a **20. Összesen** sorra az adatot (szintén előjelhelyesen).
* TEL (Külföldi érdekeltségek adatai) tábla:
  + a 22. soron a tárgyév (2021) során jóváhagyott **osztalék,**
  + a 23. soron a tárgyév során jóváhagyott osztalékból a tárgyévben lezárult üzleti évet megelőző üzleti év eredményéből származó rész jelentendő,
  + a 24. sorban a tárgyévben lezárult üzleti évet követően (2022) jóváhagyott osztalék szerepel.
  + Ha nincs más adatuk, akkor is a 02, 03, 05, 06. sorok mindenképpen kitöltendők. A 06. sor kivételével minden adat a leány könyvvezetésének devizanemében, ezerben legyen (a 06. sor az adatszolgáltató intézmény ezer könyvvezetési devizanemében töltendő, és azt kell megadni, hogy a saját könyveiben milyen értéken tartja nyilván ezt a részesedést).
* TRE tábla: **04. sor 0**, ha **VAN** külföldi befektetőjük.

1. **Ellenőrzés:** A jelentések feltöltése után minden esetben ellenőrizni kell a jelentés státuszát a Küldeménynapló menüpontban (a jelentésre kétszer rákattintva tekinthetők meg a hibák).
2. **Gyakori kérdések**
3. **Mi a törzsszám?**

A törzsszám az adószám első nyolc számjegye.

1. **Hogyan kell jelenteni az R29 adatszolgáltatást, ha az adatszolgáltató üzleti éve eltér a naptári évtől?**

Tárgyév alatt a naptári évben lezárult üzleti évet értjük, tehát a 2022. június 30-i határidőre beküldendő 2021. tárgyévi jelentés esetén a 2021. évben lezárult üzleti évről kell adatokat szolgáltatni (pl.: 2020. április 1-től 2021. március 31-ig tartó üzleti évről).

1. **Mit jelent a "nem-rezidens" kifejezés?**

Nem-rezidens: minden olyan természetes és jogi személy, valamint jogi személyiséggel nem rendelkező szervezet, amely gazdasági érdekeltségének központja Magyarország gazdasági területén kívül van. (Ide tartozik minden külföldi székhellyel, telephellyel rendelkező jogi személy és jogi személyiséggel nem rendelkező szervezet.) A külföldi fióktelep is nem-rezidensnek minősül.

1. **Az R29 adatszolgáltatás szempontjából mit értünk külföldi közvetlen tőkebefektető, illetve közvetett tőkebefektető alatt?**

**Külföldi közvetlen tőkebefektető:** az adatszolgáltató társaságban 10%-ot elérő vagy meghaladó szavazati joggal rendelkező, nem rezidens befektető (természetes személy, jogi személy, vagy jogi személyiséggel nem rendelkező szervezet is lehet).

Amennyiben a vállalkozás valamely külföldi vállalat fióktelepeként/telephelyeként működik Magyarországon, a fióktelep/telephely külföldi közvetlentőke-befektetőjének a működéshez szükséges eszközöket rendelkezésre bocsátó head-office minősül, külföldről kapott tőke pedig a működéshez rendelkezésre bocsátott eszközök értéke.

**Külföldi közvetett befektető:** olyan nem rezidens vállalat, amely közvetve ellenőrzéssel (itt az ellenőrzés azt jelenti, hogy a részesedés tulajdonjoga a szavazati jog több mint 50%-át biztosítja) rendelkezik a vállalatban.

1. **Az R29 adatszolgáltatás szempontjából mit értünk külföldi közvetlen tőkebefektetés, közvetett tőkebefektetés, illetve külföldi fióktelep alatt?**

**Külföldi közvetlen tőkebefektetés:** olyan nem rezidens vállalat, amelyben az adatszolgáltató 10%-ot elérő vagy meghaladó közvetlen szavazati joggal rendelkezik.

**Külföldi közvetett tőkebefektetés:** olyan nem rezidens vállalat, amelyben az adatszolgáltató közvetve ellenőrzéssel (itt az ellenőrzés azt jelenti, hogy a részesedés tulajdonjoga a szavazati jog több mint 50%-át biztosítja) vagy befolyással (itt a befolyás azt jelenti, hogy a részesedés tulajdonjoga a szavazati jognak legalább a 10%-át, de legfeljebb 50%-át biztosítja) rendelkezik.

**Külföldi fióktelep:** a magyarországi székhellyel rendelkező adatszolgáltató külföldön lévő telephelye. A külföldi fióktelep a fizetésimérleg-adatszolgáltatásban nem rezidensnek, az adatszolgáltató 100%-os tulajdoni hányadában levő külföldi tőkebefektetésnek minősül. A nem rezidens fióktelepek nem rezidensekkel kapcsolatos ügyletei az adatszolgáltatásokban nem kell jelenteni.

1. **Ha az adatszolgáltatónak 10%-os vagy annál nagyobb szavazati joggal rendelkező olyan külföldi magánszemély tulajdonosa van, aki Magyarországon él, róla is kell-e jelenteni, azaz külföldi közvetlen tőkebefektetőnek minősül-e?**

Amennyiben a külföldi természetes személy Magyarországon legalább egy éve életvitelszerűen tartózkodik, vagy szándékai szerint tartózkodni akar, vagy tanulmányok folytatása vagy gyógyászati kezelés céljából tartózkodik itt, akkor rezidensnek minősül. Ebben az esetben nem minősül külföldi közvetlen tőkebefektetőnek, azaz nem kell szerepeltetni a TEA1 táblában, különben igen.

1. **Kell-e teljesíteni R29 adatszolgáltatást, ha az összes külföldi tulajdonos időközben már eladta a részesedését az adatszolgáltatóban?**

Az R29 adatszolgáltatás tábláiban a 2021. tárgyévben lezárult üzleti év fordulónapjára, és a megelőző üzleti év fordulónapjára vonatkozóan egyaránt kell adatokat jelenteni. Amennyiben a részesedés-eladás 2021. év során történt, akkor év végén már nem volt külföldi közvetlen tőkebefektetője a cégnek, de az év elején még igen, ezért kell adatszolgáltatást teljesíteni.

1. **Mi a teendő, ha az adatszolgáltatónak nincs se külföldi tőkebefektetője, se tőkebefektetése, se fióktelepe, vagy van, de egyik sem éri el az előírt értékhatárt? Az R29 adatszolgáltatást nemlegesen is el kell készíteni és beküldeni?**

Az R29 adatszolgáltatást csak azoknak a gazdasági szervezeteknek kell teljesíteniük, amelyek a tárgyév mérlegfordulónapján vagy a megelőző év mérlegfordulónapján elérték az előírt értékhatárok valamelyikét.

Amennyiben a két mérlegfordulónap egyikén sem érik el egyik értékhatárt sem, nemleges jelentést nem kell teljesíteniük. Amennyiben a STEFI adatbefogadó rendszerben mégis szerepel R29 feladat, **kérjük, írjon a** [**statadatszolg@mnb.hu**](mailto:statadatszolg@mnb.hu) **e-mail címre.**

Abban az esetben, ha az adatszolgáltatónak van külföldi befektetője, és a rá jutó saját tőke tárgyév, vagy a megelőző év mérlegforduló napján eléri az értékhatárt, de nem minősül külföldi közvetlen tőkebefektetőnek (azaz a 10%-ot nem éri el a külföldi befektető szavazati joga), akkor a TRE táblát ki kell tölteni (a 04. sorban 1-es kódot szerepeltetni).

1. **Kell-e mindenképpen R01-es jelentést is beküldeni az R29-es jelentéshez kapcsolódóan?**

Nem, kivéve, ha a partner R01-ben jelentett adataiban változás történt, vagy az R29-ben megadott partnerre vonatkozóan még soha nem töltöttek ki R01 jelentést.

1. **Mitől függ a TEL tábla egyes blokkjainak kitöltése?**

A TEL tábla kérdéscsoportokból tevődik össze. Az egyes kérdéscsoportok kitöltése függ a partnerkapcsolat jellegétől.

* + F (fióktelep) esetén nem kell kitölteni a 04-24. sorokat.
  + L, AL (leány, anya-leány) partnerkapcsolat esetén nem kell kitölteni a 09-11., 25-27., továbbá 50% alatti szavazati jog esetén nem kötelező kitölteni a 49-72. sorokat.
  + EL (közvetett befektetés) esetén üresen kell hagyni a 04-08. sorokat. Amennyiben a partnerben nincs közvetlen érdekeltsége, nem kell kitölteni a 25-27. sorokat, továbbá 50% alatti szavazati jog esetén nem kötelező kitölteni a 49-72. sorokat.
  + ET (társvállalat) esetén nem kell kitölteni a 09-11., 25-27., 28-48., 49-72. sorokat, azaz a 01-08. és a 12-24. sorok kitöltése kötelező.
  + A fent részletezett sorok kivételével a tábla többi sorának kitöltése kötelező.

1. Külföldi befektető: Külföldi közvetlentőke-befektető vagy közvetett befektető vagy társvállalat, amely az adatszolgáltatóban szavazati joggal rendelkezik. [↑](#footnote-ref-1)